ระเบียบคณะกรรมการจัดรูปที่ดินกลางระเบียบคณะกรรมการจัดรูปที่ดินกลางว่าด้วยการใช้จ่ายเงินการเบิกจ่ายเงิน และการเก็บรักษาเงินกองทุนจัดรูปที่ดินพ.ศ. ๒๕๕๙[๑] อาศัยอำนาจตามความในมาตรา๑๑ (๘) และมาตรา ๖๐ แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๕๘คณะกรรมการจัดรูปที่ดินกลาง โดยความเห็นชอบจากกระทรวงการคลังจึงวางระเบียบไว้ดังต่อไปนี้ข้อ๑ ระเบียบนี้เรียกว่า ระเบียบคณะกรรมการจัดรูปที่ดินกลางว่าด้วยการใช้จ่ายเงินการเบิกจ่ายเงิน และการเก็บรักษาเงินกองทุนจัดรูปที่ดิน พ.ศ. ๒๕๕๙ข้อ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ ระเบียบหรือข้อบังคับการใช้จ่ายเงิน การเบิกจ่ายเงินและการเก็บรักษาเงินกองทุนจัดรูปที่ดินใดที่ขัดหรือแย้งกับระเบียบนี้ให้บังคับใช้ตามระเบียบนี้ข้อ๔ ในระเบียบนี้กองทุน หมายความว่า กองทุนจัดรูปที่ดินคณะกรรมการ หมายความว่า คณะกรรมการจัดรูปที่ดินกลางคณะอนุกรรมการ หมายความว่าคณะอนุกรรมการพิจารณาแผนงานหรือโครงการที่ใช้เงินกองทุนจัดรูปที่ดินแผนงาน หมายความว่าแผนงานจัดระบบน้ำเพื่อเกษตรกรรมและแผนงานจัดรูปที่ดิน หรือแผนงานช่วยเหลือทางการเงินหรือแผนงานให้สินเชื่อแก่บรรดาเจ้าของที่ดินในเขตสำรวจการจัดระบบน้ำเพื่อเกษตรกรรม หรือเขตการจัดระบบน้ำเพื่อเกษตรกรรมเขตสำรวจการจัดรูปที่ดินหรือเขตโครงการจัดรูปที่ดินโครงการ หมายความว่า กิจกรรมภายใต้แผนงานแผนงานหรือโครงการที่ได้รับความเห็นชอบ หมายความว่าแผนงานหรือโครงการที่ได้รับอนุมัติจากคณะอนุกรรมการแผนงานหรือโครงการสิ้นสุด หมายความว่าแผนงานหรือโครงการที่ดำเนินการบรรลุตามวัตถุประสงค์ตามแผนงานหรือโครงการที่ได้รับความเห็นชอบจากคณะอนุกรรมการข้อ๕ กองทุนมีวัตถุประสงค์เพื่อเป็นทุนหมุนเวียนในการจัดระบบน้ำเพื่อเกษตรกรรมและการจัดรูปที่ดินหรือเพื่อการช่วยเหลือทางการเงิน หรือให้สินเชื่อแก่บรรดาเจ้าของที่ดินภายในเขตสำรวจการจัดระบบน้ำเพื่อเกษตรกรรม หรือเขตการจัดระบบน้ำเพื่อเกษตรกรรมเขตสำรวจการจัดรูปที่ดินหรือเขตโครงการจัดรูปที่ดินโดยผ่านสถาบันการเงินข้อ๖ กองทุนจัดรูปที่ดินประกอบด้วย(๑)เงินที่ได้รับจากงบประมาณแผ่นดิน(๒)เงินที่ได้รับจากกองทุนสงเคราะห์เกษตรกรตามกฎหมาย ว่าด้วยกองทุนสงเคราะห์เกษตรกร(๓)เงินหรือทรัพย์สินอื่นที่ได้รับจากรัฐบาล หรือแหล่งต่าง ๆภายในประเทศหรือต่างประเทศหรือองค์การระหว่างประเทศ หรือบุคคลอื่น(๔)เงิน ดอกผล หรือผลประโยชน์ใด ๆที่สำนักงานจัดรูปที่ดินกลางได้รับเกี่ยวกับการดำเนินการจัดรูปที่ดินรวมทั้งเงินค่าใช้จ่ายในการจัดระบบน้ำเพื่อเกษตรกรรมหรือการจัดรูปที่ดินที่เจ้าของที่ดินหรือผู้ได้รับสิทธิในที่ดินแล้วแต่กรณี ชำระหรือค้างชำระ(๕)เงินค่าปรับที่ได้จากการเปรียบเทียบข้อ๗ กองทุนนี้ให้ใช้จ่ายเพื่อการจัดระบบน้ำเพื่อเกษตรกรรมและการจัดรูปที่ดินตามวัตถุประสงค์ในข้อ๕ เช่นในกรณี ดังต่อไปนี้(๑)เพื่อเป็นค่าใช้จ่ายในการดำเนินงาน พิจารณาโครงการ จัดทำแผนแม่บท สำรวจ ออกแบบก่อสร้างงานจัดระบบน้ำเพื่อเกษตรกรรมและงานจัดรูปที่ดิน(๒)เพื่อช่วยเหลือทางการเงินหรือให้สินเชื่อแก่เจ้าของที่ดิน(๓)เพื่อซ่อมแซมหรือปรับปรุง บำรุงรักษา งานจัดระบบน้ำเพื่อเกษตรกรรมหรืองานจัดรูปที่ดินเพื่อประโยชน์สาธารณะหรือเมื่อได้รับการร้องขอ(๔)เพื่อเป็นค่าใช้จ่ายดำเนินการรับฟังความคิดเห็นหรือการส่งเสริมการมีส่วนร่วมของประชาชน(๕)เพื่อดำเนินการตามพระราชบัญญัติจัดรูปที่ดินเพื่อเกษตรกรรม พ.ศ. ๒๕๕๘ ดังนี้(ก) ประกาศพระราชกฤษฎีกากำหนดเป็นเขตสำรวจการจัดรูปที่ดินตามมาตรา ๓๒(ข)จัดซื้อที่ดินหรือการเวนคืนที่ดินจากเจ้าของที่ดิน ตามมาตรา ๔๖(ค)การจ่ายค่าทดแทนในมูลค่าของที่ดินส่วนที่เกิน ร้อยละ ๗ ให้เจ้าของที่ดิน ตามมาตรา๔๙(ง)การจ่ายเงินอันเป็นมูลค่าที่แตกต่างเป็นการทดแทน ตามมาตรา ๕๐(จ)การออกหนังสือแสดงสิทธิในที่ดิน ตามมาตรา ๕๑(๖)เพื่อใช้ในการดำเนินคดีเกี่ยวกับการจัดระบบน้ำเพื่อเกษตรกรรมและการจัดรูปที่ดิน(๗)เพื่อจัดซื้อวัสดุและครุภัณฑ์ที่จำเป็นเพื่อประโยชน์ในการจัดระบบน้ำเพื่อเกษตรกรรมและในการจัดรูปที่ดิน(๘)เพื่อจ่ายคืนค่าใช้จ่ายในการจัดระบบน้ำเพื่อเกษตรกรรมและในการจัดรูปที่ดินให้แก่เจ้าของที่ดินหรือผู้ได้รับสิทธิในที่ดินตามมติหรือระเบียบคณะกรรมการจัดรูปที่ดินกลางว่าด้วยหลักเกณฑ์วิธีการและเงื่อนไขการชำระค่าใช้จ่ายในการจัดระบบน้ำเพื่อเกษตรกรรม พ.ศ. ๒๕๕๙และระเบียบคณะกรรมการจัดรูปที่ดินกลางว่าด้วยหลักเกณฑ์วิธีการและเงื่อนไขการชำระค่าใช้จ่ายในการจัดรูปที่ดิน พ.ศ. ๒๕๕๙ แล้วแต่กรณีการใช้จ่ายเงินกองทุนจัดรูปที่ดินในกรณีอื่นนอกจากที่กำหนดไว้ในวรรคหนึ่งหากสำนักงานจัดรูปที่ดินกลางพิจารณาแล้วเห็นว่าเป็นไปตามวัตถุประสงค์และผ่านความเห็นจากอธิบดีกรมชลประทาน ให้นำเสนอคณะอนุกรรมการอนุมัติโดยความเห็นชอบจากคณะกรรมการข้อ๘ ให้สำนักงานจัดรูปที่ดินกลางเป็นผู้จัดทำแผนงานหรือโครงการและเสนอคณะอนุกรรมการเพื่อพิจารณาให้ความเห็นชอบแล้วรายงานผลการดำเนินงานให้คณะกรรมการทราบโดยการจัดทำแผนงานหรือโครงการให้แสดงรายละเอียดดังต่อไปนี้(๑)ชื่อแผนงาน(๒)ชื่อโครงการภายใต้แผนงาน(๓)หลักการและเหตุผล(๔)วัตถุประสงค์ เป้าหมาย และแผนการดำเนินงาน(๕)สถานที่ดำเนินการ(๖)ผู้ดำเนินการหรือส่วนราชการที่รับผิดชอบในการดำเนินการ(๗)ระยะเวลาดำเนินการ(๘)ปริมาณงานและค่าใช้จ่ายหรือประมาณการค่าใช้จ่าย พร้อมทั้งรายละเอียดต่อหน่วย (Unit Cost)(๙)ผลที่คาดว่าจะได้รับ(๑๐)เอกสารหรือรายละเอียดอื่น ๆ (ถ้ามี)ข้อ๙ ให้คณะอนุกรรมการมีอำนาจเห็นชอบเงินค่าใช้จ่ายตามแผนงานหรือโครงการเกี่ยวกับการจัดระบบน้ำเพื่อเกษตรกรรมและการจัดรูปที่ดินที่ใช้เงินกองทุนจัดรูปที่ดินและรายงานผลการดำเนินงานให้คณะกรรมการเพื่อทราบข้อ๑๐ ให้สำนักงานจัดรูปที่ดินกลางกำหนดโครงสร้างการบริหารกองทุนโดยความเห็นชอบของคณะกรรมการเพื่อรองรับการดำเนินงานด้านต่าง ๆโดยให้มีอัตรากำลังที่เหมาะสมในการดำเนินงานและฐานะการเงินของกองทุนข้อ๑๑ การกำหนดตำแหน่งคุณสมบัติของตำแหน่ง อัตราเงินเดือน ค่าตอบแทน อำนาจหน้าที่ ระยะเวลาการจ้างการประเมินผลการปฏิบัติงานและการเลิกจ้างพนักงานให้เป็นไปตามข้อบังคับว่าด้วยการบริหารงานบุคคลที่คณะกรรมการกำหนดข้อ๑๒ ให้กรมชลประทานเปิดบัญชีไว้ที่กรมบัญชีกลางกระทรวงการคลังเรียกว่า บัญชีเงินกองทุนจัดรูปที่ดินเพื่อความคล่องตัวในการปฏิบัติงานให้กรมชลประทาน เปิดบัญชีเงินฝากกับธนาคารอื่นได้ตามความเหมาะสมในกรณีที่มีการเบิกจ่ายเงินทางจังหวัดให้เปิดบัญชีเงินกองทุนจัดรูปที่ดินที่สำนักงานคลังจังหวัดข้อ๑๓ การเบิกเงินกองทุนจากกระทรวงการคลังให้แนบมติคณะอนุกรรมการด้วยข้อ๑๔ ให้อธิบดีกรมชลประทาน หรือผู้ที่อธิบดีกรมชลประทานมอบหมายเป็นผู้มีอำนาจสั่งจ่ายเงินกองทุนข้อ๑๕ ให้ส่วนราชการที่ได้รับจัดสรรเงินจากกองทุนเปิดบัญชีเงินฝากกับธนาคาร ชื่อบัญชี บัญชีเงินกองทุนจัดรูปที่ดินแผนงานหรือโครงการ... โดยแยกเป็นรายแผนงานหรือโครงการและแจ้งเลขบัญชีเงินฝากดังกล่าวให้กรมชลประทานทราบ เพื่อโอนเงินเข้าบัญชีให้ต่อไปให้ส่วนราชการที่ได้รับจัดสรรเงินจากกองทุนใช้จ่ายเงินหรือก่อหนี้ผูกพันตามแผนงานหรือโครงการได้ภายในวงเงินที่ได้รับอนุมัติและมีหน้าที่ติดตามควบคุมการใช้จ่ายเงินให้เป็นไปตามวัตถุประสงค์ของแผนงานหรือโครงการ รวมทั้งรายงานผลการปฏิบัติงานและผลการใช้จ่ายเงินตามแผนงานหรือโครงการให้สำนักงานจัดรูปที่ดินกลางทราบเป็นประจำทุกเดือนภายในวันที่ ๕ของเดือนถัดไปจนกว่าจะเสร็จสิ้นแผนงานหรือโครงการโดยให้บันทึกควบคุมการรับจ่ายเงินดังกล่าวในระบบบัญชีชุดส่วนราชการและรวบรวมหลักฐานการจ่ายไว้ให้สำนักงานการตรวจเงินแผ่นดินตรวจสอบข้อ๑๖ กรณีส่วนราชการที่ได้รับจัดสรรเงินกองทุนแต่ไม่สามารถดำเนินการได้หรือดำเนินการแล้วแต่มีเงินคงเหลือตามแผนการดำเนินงานที่กำหนดในข้อ ๘ ให้ส่วนราชการส่งเงินคืนกองทุนโดยไม่ชักช้าข้อ๑๗ เมื่อแผนงานหรือโครงการสิ้นสุดแล้วให้ส่วนราชการที่ได้รับจัดสรรเงินจากกองทุนปิดบัญชีเงินฝากธนาคารและส่งเงินคงเหลือพร้อมทั้งดอกเบี้ยทั้งหมดให้กองทุนภายใน ๑๕วันทำการนับจากวันสิ้นสุดแผนงานหรือโครงการพร้อมทั้งแจ้งและแนบสำเนาหลักฐานการส่งเงินดังกล่าวให้สำนักงานจัดรูปที่ดินกลางเพื่อทราบข้อ๑๘ ให้คณะกรรมการวางและรักษาไว้ซึ่งระบบบัญชีที่เหมาะสมเพื่อให้สามารถจัดทำรายงานการเงิน แสดงฐานะทางการเงินและผลการดำเนินงานกองทุนได้อย่างถูกต้อง ตามหลักการบัญชีที่รับรองโดยทั่วไปข้อ๑๙ การบัญชีให้จัดทำตามหลักบัญชีคู่เกณฑ์คงค้าง ตามหลักการและนโยบายบัญชีสำหรับหน่วยงานภาครัฐผังบัญชีมาตรฐานและมาตรฐานรายงานการเงินสำหรับหน่วยงานภาครัฐที่กระทรวงการคลังประกาศกำหนดการปิดบัญชีให้กระทำปีละครั้ง ตามปีงบประมาณ และให้จัดทำงบการเงินพร้อมทั้งรายละเอียดส่งให้สำนักงานการตรวจเงินแผ่นดินตรวจสอบภายในหกสิบวันนับตั้งแต่วันสิ้นงวดบัญชีเมื่อสำนักงานการตรวจเงินแผ่นดินตรวจสอบและรับรองแล้วให้ส่งสำเนางบการเงินดังกล่าวให้กรมบัญชีกลาง เพื่อทราบต่อไปข้อ๒๐ ให้มีการตรวจสอบภายในเกี่ยวกับการเงินการบัญชี และการพัสดุของกองทุนและรายงานต่อคณะกรรมการ อย่างน้อยปีละ ๑ ครั้งข้อ๒๑ การเบิกเงิน การรับเงินการเก็บรักษาเงิน การฝากเงิน และการนำส่งเงินรวมทั้งการพัสดุที่ไม่ได้กำหนดไว้ในระเบียบนี้ให้กรมชลประทานปฏิบัติตามระเบียบแบบแผนของทางราชการโดยการอนุโลมข้อ๒๒ รายจ่ายที่กำหนดไว้สำหรับแผนงานหรือโครงการที่ได้รับความเห็นชอบจากคณะอนุกรรมการให้ใช้สำหรับแผนงานหรือโครงการนั้นจะโอนหรือนำไปใช้แผนงานหรือโครงการอื่นไม่ได้ข้อ๒๓ ให้อธิบดีกรมชลประทานมีอำนาจเปลี่ยนแปลงรายละเอียดและการใช้จ่ายเงินตามแผนงานหรือโครงการที่ได้รับความเห็นชอบได้ แต่ต้องอยู่ในวงเงินที่ได้รับความเห็นชอบแล้วให้สำนักงานจัดรูปที่ดินกลางรายงานให้คณะอนุกรรมการทราบข้อ๒๔ เมื่อสิ้นปีงบประมาณให้สำนักงานจัดรูปที่ดินกลาง รายงานผลการดำเนินงานต่อคณะอนุกรรมการเพื่อทราบข้อ๒๕ ในกรณีที่ไม่อาจปฏิบัติตามข้อกำหนดข้อหนึ่งข้อใดในระเบียบนี้หรือจะปฏิบัตินอกเหนือจากระเบียบที่ระบุไว้ให้กรมชลประทานขอทำความตกลงกับกระทรวงการคลังข้อ๒๖ ให้อธิบดีกรมชลประทานเป็นผู้รักษาการตามระเบียบนี้ และให้มีอำนาจออกคำสั่งวางระเบียบเพื่อประโยชน์ในการปฏิบัติการให้เป็นไปตามระเบียบนี้เท่าที่ไม่ขัดหรือแย้งกับระเบียบนี้ประกาศ ณ วันที่ ๒พฤศจิกายน พ.ศ. ๒๕๕๙พลเอก ฉัตรชัย สาริกัลยะรัฐมนตรีว่าการกระทรวงเกษตรและสหกรณ์ประธานกรรมการจัดรูปที่ดินกลางชนิกา/ปริยานุช/จัดทำ๕ มกราคม ๒๕๖๐ปริญสินีย์/ตรวจ๓๑ มกราคม ๒๕๖๐[๑] ราชกิจจานุเบกษาเล่ม ๑๓๓/ตอนพิเศษ ๓๐๖ ง/หน้า ๔/๒๖ ธันวาคม ๒๕๕๙